લગભગ ચાર વર્ષ પહેલાં મયંક ગાંધી એક કન્સ્ટ્રક્શન કંપનીમાં ડિરેક્ટરપદે હતા ત્યારે એક ટેનન્ટે આ કંપની સામે કોર્ટમાં કેસ કર્યો હતો. જોકે મયંક ગાંધીએ આ હકીકત છુપાવી હોવાનો ફર્સ્ટ ઇન્ફર્મેશન રિપોર્ટ અગાઉ નોંધાયેલો ન હોવાથી ચૂંટણીપંચ તરફથી કહેવામાં આવ્યું હતું કે ઇલેક્શન કમિશનની વેબસાઇટ પર એક કાઉન્ટર ઍફિડેવિટ પબ્લિશ કરીને નૉર્થ-વેસ્ટ સીટના રિટર્નિંગ ઑફિસરની ઑફિસના નોટિસ બોર્ડ પર એ મૂકશે. આ સીટના રિટર્નિંગ ઑફિસર કુમાર ખૈરેએ કહ્યું હતું કે ‘મયંક ગાંધીએ રજૂ કરેલા સોગંદનામા વિશે એક ફરિયાદ મળી હતી. એની તપાસમાં જાણવા મળ્યું હતું કે મયંક ગાંધી જેમાં ડિરેક્ટર હતા એ કંપની સામે એક કેસ થયેલો હતો. એથી અમે અમારી વેબસાઇટ પર તેમની તમામ હકીકતો સાથેનું કાઉન્ટર ઍફિડેવિટ પોસ્ટ કરીને મારી ઑફિસની બહાર પણ એની કૉપી મૂકવામાં આવશે.’